Barkmuggbiller

**Barkmuggbiller** (Corticariinae) er en artsrik underfamilie av små muggbiller som lever av sopp, særlig muggsopper. Denne familien omfatter noen av de aller minste bilene, de fleste av artene er mindre enn 2&nbsp;mm lange og gjerne brunaktige på farge. 

## Utseende
Knøttsmå til små (0,75 – 3&nbsp;mm), avlange biller, ikke påfallende hårete, som oftest brun-, rød- eller gulaktige på farge. Barkmuggbiller (Corticariinae) er mer kompakte og kraftigere bygt enn ribbemuggbillene, glatte og gjerne noe blanke. **Hodet** er mer eller mindre avrundet med større og flatere fasettøyne. **Brystskjoldet** er mye bredere enn langt, gjerne bare litt smalere enn dekkvingene, tydelig punktert, men uten ribber og uten innskjæringer av sidekanten, som er lett tannet. **Dekkvingene** mangler lengderibber, men har tydelige, ganske grove punktrekker. **Beina** er slanke, men tydelige mer robuste enn hos ribbemuggbillene.

## Levevis
Muggbillene lever særlig av muggsopper og er vanlige mellom råtnende plantedeler, i komposter og lignenede. Særlig tallrike kan de være i gamle fuglereir, der veksten av muggsopp gjerne er rikelig. Noen arter er knyttet til hule trær (gjerne til reirene til hullrugende fugler), andre finnes gjerne på mugnende matvarer i hus. Noen få arter blir regnet som skadedyr. 
## Systematisk inndeling / norske arter

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien glans- og flatbiller, Cucujoidea
***** Familien muggbiller (Latridiidae)
****** Underfamilien **barkmuggbiller**, Corticariinae
******* Slekten *[[Austrophthalma]]* Dajoz, 1966
******* Slekten *[[Bicava]]* Belon, 1884
******* Slekten *[[Corticaria]]* Marsham, 1802  – 23 arter i Norge
******* Slekten *[[Corticarina]]* Reitter, 1880  – seks arter i Norge:
******** *[[Corticarina fuscula]]* (Gyllenhal, 1827) 
******** *[[Corticarina lambiana]]* (Sharp, 1910)
******** *[[Corticarina latipennis]]* (J. Sahlberg, 1871)
******** *[[Corticarina obfuscata]]* Strand, 1937
******** *[[Corticarina similata]]* (Gyllenhal, 1827)
******** *[[Corticarina truncatella]]* (Mannerheim, 1844)
******* Slekten *[[Corticaromus]]* Pal & Ghosh, 2008
******* Slekten *[[Cortinicara]]* Johnson, 1975 – i Norge:
******** *[[Cortinicara gibbosa]]* (Herbst, 1793)
******* Slekten *[[Fuchsina]]* Fall, 1899
******* Slekten *[[Melanophthalma]]* Motschulsky, 1866 – i Norge:
******** *[[Melanophthalma curticollis]]* (Mannerheim, 1844)
******* Slekten *[[Migneauxia]]* Jacquelin du Val, 1859
******* Slekten *[[Paracaria]]* Dajoz, 1970
******* Slekten *[[Rethusus]]* Broun, 1886
******* Slekten †*[[Succinimontia]]* Zherikhin, 1977

## Referanser




## Kilder
* Silfverberg, H. 1992. *Enumeratio Coleopterorum Fennoscandiae, Daniae et Baltiae* (Liste over Nordens biller). Helsinki.

## Eksterne lenker
* 
*Adistemia watsoni*: https://web.archive.org/web/20061030100302/http://www.latridiidae.de/gattungen_foto/Adistemia%20watsoni.JPG
*Aridius nodifer*: https://web.archive.org/web/20060629221811/http://latridiidae.de/gattungen_foto/Aridius%20nodifer.JPG
*Corticaria impressa*: https://web.archive.org/web/20061029105944/http://www.latridiidae.de/gattungen_foto/Corticaria%20impressa.jpg
*Melanophthalma* sp.: http://bugguide.net/node/view/83991